Kongen var jagtglad. Ved talrige mageskifter med adelen samledes [[krongods]]et, så det blev mere rentabelt – og kongen fik et sammenhængende jagtterræn. Han fik indrettet [[vildtbane]]r og anlagt [[dyrehave (indhegning)|dyrehaver]] blandt ved [[Frederiksborg Slot]] og [[Skanderborg Slot]] med opdræt af [[fasan]]er, [[kalkun]]er og [[agerhøne|agerhøns]] til det kongelige spisekammer. Jagterne omfattede kronvildt, [[dådyr]], [[hare]]r og [[vildsvin]], som ganske vist var næsten udryddede, men i 1581 havde kongen ladet indkøbe 21 vildsvin fra Tyskland for at genoprette bestanden. De blev udsatte i Jylland og trivedes vel.<ref>Wingender, s. 20f</ref> Ligeledes forsøgte han at genindføre [[urokse]]n fra Polen, men dette mislykkedes.<ref>Jensen (2010)</ref>
Religion Historie